എതിര്ശബ്ദങ്ങള് ഉയര്ത്തുന്നവരെ ഇല്ലായ്മ ചെയ്യുകയാണ് എസ്എഫ്ഐ ശൈലി ഇതല്ല ജനാധിപത്യം, ഇതല്ല സോഷ്യലിസം എന്ന് അവര് തിരിച്ചറിയേണ്ടിയിരിക്കുന്നു എംജിയിലേതിനെ സമാനമായ സംഭവങ്ങള് എ.ഐ.എസ്.എഫ് മറ്റിടങ്ങളിലും നേരിടുന്നു: നിമിഷ രാജു പറയുന്നു കോട്ടയം: എസ്എഫ്ഐയുടെ ഗുണ്ടായിസത്തിനെതിരെ ശബ്ദമുയര്ത്തി മാധ്യമ വാര്ത്തകളില് ഇടംപിടിച്ച വ്യക്തിയാണ് നിമിഷ രാജു. എസ്എഫ്ഐയെ വിറപ്പിച്ച ഈ വനിതാ നേതാവ് വീണ്ടും എസ്എഫ്ഐക്കെതിരെ രംഗത്തുവന്നു. എതിര്ശബ്ദങ്ങള് ഉയര്ത്തുന്നു എന്ന് തോന്നുന്ന ആരെയും നിഷ്കാസനം ചെയ്യുക എന്നതാണ് എസ്.എഫ്.ഐയുടെ രീതിയെന്ന് എ.ഐ.എസ്.എഫ് നേതാവ് നിമിഷ രാജു പ്രതികരിച്ചു. ഇതല്ല ജനാധിപത്യം, ഇതല്ല സോഷ്യലിസം എന്ന് അവര് തിരിച്ചറിയേണ്ടിയിരിക്കുന്നുവെന്നും നിമിഷ രാജു ഒരു പത്രത്തിന് നല്കിയ അഭിമുഖത്തില് പറഞ്ഞു. എം.ജി.യില് നേരിട്ടതിന് സമാനമായ അനുഭവം കേരളത്തില് എല്ലാ കാമ്ബസുകള്ക്കകത്തും സര്വകലാശാലകളിലും എ.ഐ.എസ്.എഫ് നേരിടുന്നതാണെന്നും അവര് വ്യക്തമാക്കി. കെ.എസ്.യുവും മറ്റെല്ലാം വിദ്യാര്ത്ഥി പ്രസ്ഥാനങ്ങളും നേരിടുന്നതാണ്. ആ സ്വാതന്ത്ര്യത്തെ കുറിച്ചല്ല നമ്മള് സംസാരിക്കേണ്ടത് എന്ന് ഇനിയും നമ്മള് തിരിച്ചറിയുന്നില്ലെങ്കില് കാമ്ബസുകളെ അരാഷ്ട്രീയവത്കരിക്കുന്നതിന് അതൊരു കാരണമായേക്കും. എ.ഐ.എസ്.എഫ് സംസ്ഥാന കൗണ്സില് അംഗം ഷാജോ മാത്രമാണ് സെനറ്റിലേക്ക് ഇത്തവണ മത്സരിച്ചത്. എസ്.എഫ്.ഐയുടെ ആധിപത്യം കൊണ്ടാണ് മത്സരിക്കാന് ആളില്ലാത്തത്. വിദ്യാര്ത്ഥി രാഷ്ട്രീയം ഇത്രമാത്രം സജീവമായ കേരളത്തിലെ കാമ്ബസുകളില് ഒരു സംഘടന എതിരില്ലാതെ തെരഞ്ഞെടുക്കപ്പെടുന്നുവെങ്കില് അതവരുടെ സര്വ്വസ്വീകാര്യതയാണെന്ന് കരുതരുത്, മറിച്ച് ജനാധിപത്യത്തെ എത്രമാത്രം മറച്ചുപിടിക്കുന്നു എന്നതിന്റെ സൂചനയാണ്.എം.ജി സെനറ്റ് തെരഞ്ഞെടുപ്പിന് പരസ്യമായി വിജ്ഞാപനമിറങ്ങുന്നതു പോലും അപൂര്വമാണ്. നോട്ടിഫിക്കേഷന് വരുന്ന സമയത്തെല്ലാം ഞങ്ങളുടെ സ്ഥാനാര്ത്ഥികള് മത്സരിക്കാറുണ്ട്. സിന്ഡിക്കേറ്റടങ്ങുന്ന ആള്ക്കാര് എസ്.എഫ്.ഐക്ക് വേണ്ടി ചൂട്ടുപിടിക്കുന്നതിനാലാണ് പലപ്പോഴും നോട്ടിഫിക്കേഷന് ഉണ്ടാവാത്തത്. കഴിഞ്ഞ തവണ നോട്ടിഫിക്കേഷനില്ലാതെ ആരുമറിയാതെ മത്സരം നടത്തി. അധികാരകേന്ദ്രങ്ങളിലെ പിടി ഉപയോഗിച്ച് നടത്തുന്നതാണീ അട്ടിമറിയെന്നും നിമിഷ രാജു ആരോപിച്ചു. Stories you may Like